เงินบาทเปิด 30.80/83
ธนาคารซีไอเอ็มบีไทย รายงาน เงินบาทเปิด 30.80/83 แนวโน้มอ่อนค่าทิศทางเดียวกับภูมิภาค
11 ก.พ. 2554

ธนาคารซีไอเอ็มบีไทย รายงาน เงินบาทเปิด 30.80/83 แนวโน้มอ่อนค่าทิศทางเดียวกับภูมิภาค
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้ที่ระดับ 30.80/83 บาท/ดอลลาร์ จาก 30.76/83 บาท/ดอลลาร์ เมื่อตอนปิดตลาดเย็นวานนี้ ล่าสุดอยู่ที่ระดับ 30.81/83 บาท/ดอลลาร์ ค่อนข้างทรงตัว
ส่วนค่าเงินสกุลต่างประเทศอื่นๆ เงินเยนอยู่ที่ 83.35/40 เยน/ดอลลาร์ จาก 82.59/80 เยน/ดอลลาร์ เมื่อตอนปิดตลาดเย็นวานนี้ ส่วนค่าเงินยูโรอยู่ที่ระดับ 1.3570/1.3575 ดอลลาร์/ยูโร จากวานนี้ที่ปิดตลาดที่ระดับ 1.3615/3644 ดอลลาร์/ยูโร
"วันนี้ภูมิภาคอ่อนค่ากันหมด" นักบริหารเงิน กล่าว
สำหรับทิศทางเงินบาทวันนี้น่าจะเป็นไปในทิศทางอ่อนค่า กรอบ 30.75-30.95 บาท/ดอลลาร์ โดยให้ติดตาม Flow ตลาดหุ้นเป็นหลัก และการเมือง แต่อาจจะไม่มีผลมากเท่าตลาดหุ้น
นอกจากนี้ คืนนี้ กระทรวงพาณิชย์สหรัฐเปิดเผยข้อมูลการค้าระหว่างประเทศเดือนธ.ค. , รอยเตอร์/มหาวิทยาลัยมิชิแกนเปิดเผยดัชนีความเชื่อมั่นผู้บริโภคช่วงต้นเดือนก.พ.